2, dood, 15 beseer toe taxi, bakkie botsFoto: Verskaf. Twee mans is dood en 15 ander mense beseer toe ŉ taxi en ŉ bakkie gebots en daarna by ŉ heuwel afgerol het. Russel Meiring, woordvoerder van ER24, het gesê die voorval het op Ntunjambiliweg in Kranskop in KwaZulu-Natal plaasgevind. Die bakkie en die taxi is aan die onderkant van die heuwel aangetref. “Die liggame van twee mans was binne die bakkie vasgekeer. Ongelukkig het albei mans reeds aan hul beserings beswyk. Hulle is op die toneel dood verklaar,” het Meiring gesê. Volgens hom is 15 ander mense gering tot matig beseer. Hulle is op die toneel behandel en na nabygeleë hospitale vervoer vir verdere behandeling. Die polisie ondersoek die voorval.